你的答案

《你的答案》係中國歌手阿冗喺2019年11月1號發行嘅一隻單曲。由林晨陽同劉濤填詞，劉濤作曲，譚侃侃編曲，阿冗演唱。

簡介 
呢隻歌嘅由來係嚟自抖音ID「百殷必有果」嘅網友，佢原本係一個好唔自信嘅女仔，佢憑住佢發起嘅「咱們交換吧」去同陌生人交換禮物，令自己自信返。喺佢個活動入面，佢換到一把結他，之後寫咗《你的答案》呢隻歌。後嚟，呢個活動引起汽車品牌東風日產嘅關注，透過一架勁客嚟換咗嗰個女仔寫嘅歌，之後呢隻歌就紅咗。上過各大新歌榜嘅第一位。

熱度 
呢隻歌上線後，喺網易雲音樂短短3個月，就攞咗超過1.6億嘅播放量，超過9萬嘅樂評，做咗熱門單曲。呢隻歌仲被封做2019年抖音神曲。

創作名單 
以下內容整合自酷我音樂：

演唱：阿冗
填詞：林晨陽、劉濤
作曲：劉濤
編曲：譚侃侃
製作人：劉濤
結他：譚侃侃
鍵盤：譚侃侃
和聲：金天 胡閣
錄音師：吳佳敏
混音師：劉三斤
母帶後期處理工程師：劉三斤
監製：陶詩
封面設計：kidult.
原詞曲版權公司、代理詞曲版權公司：好樂無荒

翻唱 
黃霄雲，喺湖南衛視《歌手·當打之年》第三期演唱，並攞到嗰集觀眾票選第七名
張韶涵、尤長靖，喺浙江衛視《天賜的聲音》第七集演唱

阿冗《你的答案》嘅官方影片

國語歌
2019年單曲